b'\n_START_ARTICLE_\nXzibit\n_START_SECTION_\n\xc5\xbdivotopis\n_START_PARAGRAPH_\nRodio se 1974. godine u Detroitu. Vrlo rano se po\xc4\x8deo zanimati za glazbu. Majku je izgubio kad je imao samo 9 godina. Otac se ponovno o\xc5\xbeenio, pa se s ma\xc4\x87ehom, preselio u Los Angeles. \xc4\x8cinjenica da su mu roditelji bili Jehovini svjedoci, va\xc5\xbena je za njegov \xc5\xbeivot jer oni nisu odobravali njegov interes za glazbu, a na ulici je upadao u nevolje._NEWLINE_Kona\xc4\x8dno, njegov talent prepoznaje legendarni glazbeni producent Dr. Dre, pa se uskoro dru\xc5\xbei s imenima kao \xc5\xa1to su Snoop Dogg, Ice Cube, Eminem i mnogi drugi._NEWLINE_Prvo gostuje na njihovim albumima, a kasnije po\xc4\x8dinje i sam snimati i objavljivati plo\xc4\x8de. Do sada je objavio \xc5\xa1est albuma, a svaki ima razmak od dvije godine. Bio je povezan i s nekoliko kontroverzi. 2004. godine bio je voditelj MTV-eve dodjele nagrada. Do sada je snimio 18 filmova.\n_START_SECTION_\nKarijera\n_START_PARAGRAPH_\nXzibita je njegov najbolji prijatelj Daniel Johnson upoznao s rapom. Njegova glazbena karijera po\xc4\x8dela je kao \xc4\x8dlan grupe Likwit Crew. Xzibit je 1995. godine potpisao za producentsku ku\xc4\x87u Loud i objavio svoj debitantski album At the Speed of Life (1996.). Na albumu se nalazi i njegov prvi singl "Paparazzi" koji je na Billboard Hot 100 zauzeo 86. poziciju._NEWLINE_Sljede\xc4\x87i Xzibitov album bio je 40 Dayz & 40 Nightz (1998.). Na albumu se nalazi hit singl "What U See Is What U Get" koji je na Billboard Hot 100 zauzeo 50. poziciju. 1999. godine napravio je razna gostovanja na albumima. Gostovao je na Snoop Doggovom albumu No Limit Top Dogg na hit singlu "Bitch Please". Tako\xc4\x91er je gostovao na Dr. Dreovim pjesmama kao \xc5\xa1to su "Lolo", "Some L.A. Niggaz", i "What\'s the Difference" zajedno s Eminemom._NEWLINE_Dr. Dre je pozvao Xzibita na turneju Up In Smoke (2000.) zajedno sa Snoop Doggom, Ice Cubeom, Eminemom i mnogim drugima. Xzibit je te iste godine objavio svoj tre\xc4\x87i studijski album Restless gdje se nalazi veliki singl "X"._NEWLINE_Xzibit se vratio s albumom Man vs. Machine (2002.). Poslije je nastavio sura\xc4\x91ivati s reperima sa zapadne obale ali i sa poznatijim imenima kao \xc5\xa1to su Snoop Dogg i Eminem. Zbog toga je po\xc4\x8deo sakupljati sve vi\xc5\xa1e obo\xc5\xbeavatelja._NEWLINE_Poslije toga su slijedila dva albuma Weapons of Mass Destruction (2004.) i Full Circle (2006.).\n_START_SECTION_\nFilmska karijera\n_START_PARAGRAPH_\nXzibit je sudjelovao u nekoliko filmskih uloga na velikom ekranu. Glumio je Duncana u filmu Full Clip (2004.) i Dextera u filmu Derailed (2005.). Jo\xc5\xa1 je glumio u filmovima kao \xc5\xa1to su "XXX: State of the Union" (2005.), "8 Mile", "The X-Files: I Want to Believe" (2008.), "Bad Lieutenant: Port of Call New Orleans" (2009.).\n_START_SECTION_\nVideo igrice\n_START_PARAGRAPH_\nXzibit je posudio glas u nekoliko video igrica kao \xc5\xa1to su " The Chronicles of Riddick: Escape from Butcher Bay", " Def Jam: Fight for NY", "Pimp my Ride". Imao je soundtrack isto u nekoliko igrica "NFL Street 2", "Madden NFL 2001", "Need for Speed: Underground 2" i "Tony Hawk\'s Pro Skater 3".'